Regno de Sevilla

Le Regno de Sevilla (Espaniol: Reino de Sevilla) esseva un jurisdiction territorial del Corona de Castilia ab 1248 usque le division provincial de Espania per Javier de Burgos in 1833. Se tractava de un "regno" in le secunde senso que le da le Diccionario de la lengua española de la Real Academia Española: le Corona de Castilia constava de plure regnos. Sevilla esseva un del Quatro Regnos de Andalusia. Su extension se detalia in Respuestas Generales del Catastro de Ensenada (1750–54), que formava parte del documentation de un censo. Pertinente in grande parte al actual communitate autonome de Andalusia, comprendeva approximamente le territorio del actual provincias de Huelva, Sevilla e Cádiz, le Depression de Antequera in le actual provincia de Málaga e etiam alicun municipios del actual communitate autonome de Extremadura in le provincia de Badajoz.